Ansøgningsskema

|  |  |  |
| --- | --- | --- |
| **Forbeholdt myndighederne** | | |
| Person ID / Udl.nr. | Modtaget (dato) | Modtaget af (stempel og navn) |

BF2/US\_da\_010722

**Ansøgning om, at opholdstilladelse på asyl- og familiesammenføringsområdet ikke skal anses for bortfaldet (voksne og evt. medfølgende børn)**

|  |  |  |
| --- | --- | --- |
| **Hvad kan dette skema bruges til?** Du kan bruge dette skema, hvis du har opholdstilladelse på baggrund af familiesammenføring eller asyl og ønsker at søge om, at din opholdstilladelse ikke skal anses for bortfaldet, selv om duhar opholdt dig uden for Danmark i en længere periode,har opgivet din bopæl i Danmark, elleraf anden grund har været frameldt CPR (Det Centrale Personregister). Du kan bruge skemaet, hvis du er over 18 år. Hvis du har en medfølgende ægtefælle og børn, kan de også være en del af denne ansøgning.  Hvis du er under 18 år, og hvis du ikke ansøger samtidig med en voksen, kan du ikke benytte dette skema, men skal i stedet benytte print selv skema BF3.  På de to sidste sider i skemaet kan du læse mere om, hvad bortfald af opholdstilladelse betyder, hvordan en opholdstilladelse kan bortfalde, og hvad der kræves, for at en opholdstilladelse ikke skal anses for bortfaldet.  **Sådan gør du**  Du, der ansøger, skal gøre følgende:   1. Udfylde og underskrive skemaet. 2. Vedlægge de nødvendige dokumenter. 3. Indgive ansøgningen til en dansk repræsentation i det land, hvor du opholder dig. Hvis du opholder dig i Danmark, kan ansøgningen sendes til Udlændingestyrelsen.   **Hvilke dokumenter skal du vedlægge?**   * Kopi af dit pas (alle sider inklusiv forside) * Eventuel dokumentation for uforudset begivenhed, fx lægeattest | * Dokumentation for, at dit udlandsophold har haft et velbegrundet formål, fx arbejde, uddannelse el.lign. * Øvrig dokumentation, som er beskrevet undervejs i skemaet.   Den vedlagte dokumentation skal være på dansk eller engelsk.  Hvis du ikke har vedlagt den nødvendige dokumentation, træffer vi som udgangspunkt afgørelse på baggrund af de oplysninger, vi allerede har.  **Sådan behandler vi personoplysninger** Du kan læse om behandlingen af dine personoplysninger og dine rettigheder i de faktaark om databeskyttelse, som du finder bagerst i skemaet.  **Hvis du vil vide mere**  Du kan få flere oplysninger om reglerne for bortfald af opholdstilladelse på nyidanmark.dk. Her kan du også få yderligere information om sagsbehandlingstider. Hvis du er i tvivl, kan du kontakte Udlændingestyrelsen og få vejledning om reglerne og om, hvordan du udfylder skemaet. Du finder vores kontaktoplysninger på [www.nyidanmark.dk/kontakt-us](http://www.nyidanmark.dk/kontakt-us).   |  | | --- | | **Det kan du gøre for at få hurtigt svar**  Din sag kan blive behandlet med den kortest mulige sagsbehandlingstid, hvis ansøgningen er udfyldt korrekt og vedlagt de nødvendige dokumenter og oplysninger.  Det er derfor meget vigtigt, at du er omhyggelig med at udfylde skemaet og husker at vedlægge alle nød-vendige dokumenter og oplysninger. | |

|  |  |  |
| --- | --- | --- |
| 1. Ansøgeren  **UDFYLDES MED BLOKBOGSTAVER** | | |
| Fornavn(e) | | |
| Efternavn | Person ID | |
| Nationalitet | CPR-nr. | |
| E-mailadresse | Telefonnr. | |
| Din nuværende adresse (gade/vej, nr., eventuelt c/o navn, by og land)    **Vigtigt:** Skifter du adresse, eller sker der ændringer i dine kontaktoplysninger under sagens behandling, skal du oplyse Udlændingestyrelsen om det. | | |
| Har du adgang til at din digitale post via e-Boks eller borger.dk?  Ja  Nej | | |
| Har du medfølgende familiemedlemmer (ægtefælle/fast samlever eller børn under 18 år), som også er omfattet af denne ansøgning om, at opholdstilladelse ikke skal anses for bortfaldet?  Ja  Nej  Hvis **ja**, oplys navn og CPR-nummer på hvert familiemedlem nedenfor: | | |
| Navn | CPR-nr. | Familierelation |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| 2. Oplysninger om din udrejse af Danmark **UDFYLDES MED BLOKBOGSTAVER** | | |
| **Bemærk:** Punkt 2 skal kun udfyldes, hvis du har været **udrejst** af Danmark. Hvis du hele tiden har opholdt dig i Danmark, men er blevet frameldt CPR (Det Centrale Personregister), skal du gå direkte til punkt 3. | | |
| Din seneste adresse i Danmark (Gade/vej og nr.) | Postnr. og by | |
| Hvornår rejste du ud af Danmark? | | |
| Er du vendt tilbage til Danmark?  Ja  Nej  Hvis **ja**, hvornår rejste du ind i Danmark igen? | | |
| Hvor længe har du været ude af Danmark? | | |
| Var det planlagt, at du skulle være ude så længe?  Ja  Nej  Hvis **nej**, hvad forhindrede dig så i at vende tilbage til Danmark? (fx sygdom)    Du skal **vedlægge** **dokumentation** for, hvad der forhindrede dig i at vende tilbage til Danmark, fx lægeattest. | | |
| Hvad var formålet med din rejse? (fx arbejde eller studier)    Du skal **vedlægge dokumentation** for at formålet har eksisteret under hele udlandsopholdet. Du skal vedlægge dokumentation i form af fx en ansættelseskontrakt, en bekræftelse fra din arbejdsgiver eller dokumentation for studieophold. | | |
| Hvor rejste du hen? | | |
| Hvor har du boet under dit ophold i udlandet? (Oplys eventuelt c/o navn og evt. familiemæssig tilknytning.) | | |
| Besluttede du selv at rejse ud af Danmark?  Ja  Nej  Hvis **nej**, hvem besluttede, at du skulle rejse? (Oplys navn og eventuelt familiemæssig tilknytning.) | | |
| Rejste du alene?  Ja  Nej  Hvis **nej**, hvem rejste du sammen med? (Oplys navn og eventuelt familiemæssig tilknytning.) | | |
| Hvad gjorde du med din bolig i Danmark, da du forlod landet? (Har du fx solgt din bolig, lejet den ud, eller opsagt lejemål) | | |
| Hvad gjorde du med dine ting (møbler mv.), da du forlod Danmark? (Har du fx solgt dem, givet dem væk, flyttet dem ud af din bolig, opmagasineret dem eller ladet dem stå.) | | |
| Har du været frameldt CPR?  Ja  Nej  Hvis **ja**, frameldte du dig selv?    Ja  Nej  Hvis **nej**, hvem frameldte dig?    Hvorfor blev du frameldt? | | |
| 3. Oplysninger om, hvor du har opholdt dig i Danmark **UDFYLDES MED BLOKBOGSTAVER** | | |
| **Bemærk:** Punkt 3 skal kun udfyldes, hvis du **ikke** har været udrejst fra Danmark, og hele tiden har opholdt dig i Danmark, men er blevet frameldt CPR (Det Centrale Personregister). | |
| Hvem har du boet hos i den periode, hvor du har været frameldt CPR, og hvor? (Oplys navn, adresse, telefonnummer og eventuelt familierelation på den/de person(er), du har boet hos.)    Du skal **vedlægge dokumentation** for, hvor du har boet, i form af fx breve sendt til dig på adressen. | | |
| Har du haft kortere ophold uden for Danmark?  Ja  Nej  Hvis **ja**, oplys formål og tidsrum: | | |
| Har du haft arbejde eller været studerende i den periode, hvor du har været frameldt CPR?  Ja  Nej  Hvis **ja**, **vedlæg dokumentation** for arbejdet eller studiet. | | |
| Frameldte du dig selv CPR?  Ja  Nej  Hvis **nej**, hvem frameldte dig?    Hvorfor blev du frameldt? | | |
| Har du i løbet af den periode, hvor du har været frameldt CPR, været i kontakt med offentlige myndigheder?  Ja  Nej  Hvis **ja**, **vedlæg dokumentation** for kontakten, fx i form af breve/indkaldelser, du har modtaget fra kommunen eller andre myndigheder. | | |
| Hvad var din seneste adresse forud for din nuværende kontaktadresse? | | |

|  |
| --- |
| 4. Oplysninger om din tilknytning til Danmark **UDFYLDES MED BLOKBOGSTAVER** |
| **Bemærk:** Punkt 4 skal kun udfyldes, hvis du har opholdstilladelse i Danmark som flygtning. |
| Kan du tale dansk?  Ja  Nej  Kan du læse dansk?  Ja  Nej  Kan du skrive dansk?  Ja  Nej |
| Har du gået i skole i Danmark?  Ja  Nej  Hvis **ja**, oplys navn og adresse på skolen og oplys, hvilke klasser du har gået i og hvor længe:    Du skal **vedlægge dokumentation** for din skolegang i Danmark. |
| Har du taget en uddannelse i Danmark udover folkeskolen?  Ja  Nej  Hvis **ja**, oplys navn og adresse på uddannelsesinstitutionen og oplys, hvilken uddannelse der er tale om:    Du skal **vedlægge dokumentation** for din uddannelse i Danmark. |
| Har du arbejdet i Danmark?  Ja  Nej  Hvis **ja**, oplys navn og adresse på arbejdspladsen og oplys, hvilket arbejde du udførte:    Du skal **vedlægge dokumentation** for dit arbejde i Danmark. |
| Har du familie i Danmark?  Ja  Nej  Hvis **ja**, oplys navn, adresse og relation. |
| Har du boet sammen med ovennævnte familie?  Ja  Nej  Hvis **ja**, hvem har du boet sammen med? |
| Har du børn under 18 år i Danmark, som du ikke bor sammen med?  Ja  Nej  Hvis **ja**, hvor meget samvær har du med børnene? |

|  |
| --- |
| 5. Oplysninger om din tilknytning til dit hjemland/opholdsland  **UDFYLDES MED BLOKBOGSTAVER** |
| **Bemærk:** Punkt 5 skal kun udfyldes, hvis du **ikke** opholder dig i Danmark, og du har opholdstilladelse i Danmark som flygtning. |
| Opholder du dig i et andet land end dit hjemland? (med hjemland mener vi det land, du er flygtet fra)  Ja  Nej  Hvis **ja**, har du opholdstilladelse i det land, hvor du opholder dig?  Ja  Nej  Hvis **ja**, hvilken slags opholdstilladelse har du i landet? ()    Hvor længe er din opholdstilladelse gyldig?    Du **skal vedlægge** en kopi af din opholdstilladelse i landet. |
| I hvilken periode/hvilke perioder har du opholdt dig uden for Danmark? |
| Taler du sproget i det land, hvor du opholder dig?  Ja  Nej |
| Læser du sproget i det land, hvor du opholder dig?  Ja  Nej |
| Skriver du sproget i det land, hvor du opholder dig?  Ja  Nej |
| Hvad har du foretaget dig, mens du har været udrejst af Danmark?  Gået i skole  Hvilken skole/hvilke skoler? (Oplys navn på skolen/skolerne og adresse/adresser)    I hvilken periode/hvilke perioder har du gået i skole?    Hvilke fag fik du undervisning i?    Taget en uddannelse  Hvilken uddannelse?    Arbejdet  Hvilket arbejde? (Oplys navn og adresse på arbejdsgiveren/arbejdsgiverne)    I hvilken periode/hvilke perioder har du arbejdet?    Andet  Oplys, hvad du har foretaget dig:    Du skal **vedlægge dokumentation** for, hvad du har foretaget dig, mens du har været udrejst. |
| Har du familie i det land, hvor du opholder dig?  Ja  Nej  Hvis **ja**, oplys navn, adresse og relation: |
| Har du boet sammen med ovennævnte familie?  Ja  Nej  Hvis **ja**, hvem har du boet sammen med? |
| Er du blevet gift under opholdet uden for Danmark?  Ja  Nej  Hvis **ja**, hvornår blev du gift?    Hvem er du blevet gift med? (Oplys navn)    Hvem besluttede, at du skulle giftes? |
| Har du fået børn under opholdet uden for Danmark?  Ja  Nej  Hvis **ja**, oplys navn, fødedato og opholdssted for børnene: |

|  |
| --- |
| 6. Ansøgerens eventuelle bemærkninger **UDFYLDES MED BLOKBOGSTAVER** |
| Er der andet, du gerne vil have tilføjet, som du mener kan have betydning for vurderingen af din ansøgning?    Vedlæg eventuel dokumentation. |

|  |
| --- |
| 7. Erklæringer på tro og love |
| **A. Erklæring på tro og love om, at de oplysninger, jeg har givet, er korrekte**  Jeg erklærer på tro og love, at jeg har givet sande og fuldstændige oplysninger i dette ansøgningsskema.  Hvis det senere viser sig, at oplysningerne ikke var sande og fuldstændige, kan det have følgende konsekvenser:   * Jeg kan blive straffet med bøde eller fængsel i indtil 2 år (straffelovens § 161, jf. udlændingelovens § 40). * Jeg kan blive dømt til at erstatte de udgifter, som den danske stat har haft på grund af de falske oplysninger (udlændingelovens § 40). * Min opholdstilladelse kan blive inddraget (udlændingelovens § 19).   **B. Erklæring om samtykke til, at myndighederne skaffer de nødvendige oplysninger**  Jeg giver samtykke til, at Udlændingestyrelsen kan indhente oplysninger om mine rent private forhold fra andre danske myndigheder, herunder politimyndigheder, hvis det er nødvendigt for at kunne behandle denne ansøgning (forvaltningslovens § 29).  Det gælder fx oplysninger om:   * Strafbare forhold * Helbredsforhold * Interne familieforhold * Sociale forhold.   **C. Information om databeskyttelse**  Du kan få information om Udlændingestyrelsens og Udenrigsministeriets behandling af dine data og om dine rettigheder i faktaarket bagerst i skemaet.  **D. Information om, at myndighederne kan give oplysninger om dig videre til de danske efterretningstjenester og til den danske anklagemyndighed**  De oplysninger og dokumenter, som du har givet i forbindelse med din ansøgning, kan blive videregivet til de danske efterretningstjenester og til den danske anklagemyndighed (udlændingelovens § 45 a og § 45 c). Dette kan ske på udlændingemyndighedernes initiativ eller på initiativ fra efterretningstjenesterne eller anklagemyndigheden.  Anklagemyndigheden vil kunne benytte disse oplysninger til at vurdere, om der er grundlag for at rejse tiltale mod dig for forbrydelser begået i eller uden for Danmark, til at identificere ofre eller vidner til en konkret forbrydelse, eller til at bistå udenlandsk politi.  **E. Information om, at nogle oplysninger vil blive givet til de lokale danske myndigheder**  De danske udlændingemyndigheder vil kunne give visse oplysninger videre til din kommune. Det gælder fx oplysninger om grundlaget for din opholdstilladelse. Kommunen vil blive informeret, hvis det konstateres, at din opholdstilladelse er bortfaldet.  **F. Information om, at nogle oplysninger vil blive givet til din arbejdsgiver**  De danske udlændingemyndigheder vil orientere dine eventuelle nuværende og tidligere arbejdsgivere, som du har arbejdet hos inden for de seneste 3 måneder, hvis du får afslag på opholdstilladelse, hvis din opholdstilladelse bliver nægtet forlænget, er konstateret bortfaldet eller bliver inddraget (udlændingelovens § 44 a).  Udlændingemyndighederne kan indhente oplysninger i indkomstregisteret (eIndkomst) om den lønindkomst, som du har fået udbetalt i de seneste 3 måneder, hvis det er nødvendigt (udlændingelovens § 44 a).  **G. Information om, at rigtigheden af dine oplysninger kan blive kontrolleret**  Rigtigheden af de oplysninger, som du har givet i forbindelse med din ansøgning, kan blive kontrolleret af Udlændingestyrelsen og evt. af andre danske myndigheder. Det kan både ske under selve behandlingen af din ansøgning og senere, når du eventuelt har fået forlænget din tilladelse. Hvis du har fået forlænget din tilladelse, og Udlændingestyrelsen finder, at du ikke længere opfylder betingelserne for din opholdstilladelse, kan din tilladelse blive inddraget.  Din sag kan blive udtaget til kontrol, selv om der ikke er noget konkret, der tyder på, at dine oplysninger er urigtige, eller at du ikke længere opfylder betingelserne for din tilladelse.  Kontrollen kan foregå på følgende måder:   * Opslag i registre, fx Det Centrale Personregister (CPR). * Samkøring af oplysninger i udlændingemyndighedernes registre med oplysninger fra Det Centrale Personregister (CPR), Bygnings- og Boligregistret (BBR) og indkomstregistret. * Henvendelse til andre myndigheder, fx kommuner. * Henvendelse til tredjepart, fx arbejdsgiver eller studiested. * Personlig henvendelse på bopæl, studie- eller arbejdssted.   Du kan i forbindelse med kontrollen blive bedt om at indsende yderligere oplysninger. |

|  |  |
| --- | --- |
| 8. Underskrift – ansøgeren | |
| **Jeg** **bekræfter ved min underskrift at have læst, forstået og accepteret indholdet af pkt. 7A-B samt at have læst og forstået indholdet af pkt. 7C-G.** | |
| Navn | |
| Dato og sted | Underskrift |

|  |
| --- |
| Har du husket det hele? |
| Hvis din ansøgning er udfyldt korrekt og vedlagt de nødvendige dokumenter, kan Udlændingestyrelsen behandle din sag med den kortest mulige sagsbehandlingstid. På [www.nyidanmark.dk/us-sagstid](http://www.nyidanmark.dk/us-sagstid) kan du se den forventede maksimale sagsbehandlingstid for sager om bortfald. Det er derfor vigtigt, at du, inden du indgiver skemaet, kontrollerer, at skemaet er udfyldt korrekt og vedlagt de nødvendige dokumenter.  Vi anbefaler, at du bruger tjeklisten herunder, inden ansøgningen indgives. |

|  |
| --- |
| Tjekliste |
| **Inden ansøgningen indgives, er det vigtigt, at du har vedlagt følgende dokumentation (sæt gerne kryds):**  Kopi af dit pas (alle sider, også blanke sider og forside).  Eventuel dokumentation for uforudset begivenhed, fx lægeattest, jf. pkt. 2.  Eventuel dokumentation for, at dit udlandsophold har haft et velbegrundet formål, jf. pkt. 2  Eventuel dokumentation for, hvornår du indrejste i Danmark, fx flybillet, jf. pkt. 2.  Eventuel dokumentation for fx skolegang, arbejde eller uddannelse.  Eventuel dokumentation for, hvor du har opholdt dig, mens du har været frameldt CPR, jf. pkt. 3.  **Det er også vigtigt, at du har**  besvaret alle relevante spørgsmål, og  underskrevet og dateret ansøgningen under pkt. 8. |

|  |
| --- |
| Information om bortfald |
| **Hvad vil det sige, at en opholdstilladelse bortfalder?**  Hvis din opholdstilladelse bortfalder, betyder det, at du ikke længere har ret til at opholde dig i Danmark. Du kan altså risikere, at du ikke kan vende tilbage til Danmark efter, at du har været ude af landet.  Hvis din opholdstilladelse bortfalder, skal du begynde helt forfra med at ansøge om opholdstilladelse i Danmark efter de regler, der er gældende på ansøgningstidspunktet.  Vi anbefaler, at du som udgangspunkt altid begynder med at indgive ansøgning om dispensation fra bortfald, inden du indgiver ansøgning om en ny opholdstilladelse.  **Hvordan kan en opholdstilladelse bortfalde?**  Din opholdstilladelse bortfalder automatisk, hvis du opgiver din bopæl i Danmark og forlader landet uden at have til hensigt at vende tilbage.  Der er regler for hvor længe, du kan være ude af Danmark uden at miste din opholdstilladelse, hvis du ikke opgiver din bopæl.   * Hvis du har opholdstilladelse i Danmark med henblik på midlertidigt ophold, kan du opholde dig uden for Danmark i op til 6 måneder. * Hvis du har opholdstilladelse i Danmark med mulighed for varigt ophold og har boet lovligt i Danmark i under 2 år, kan du opholde dig uden for Danmark i op til 6 måneder. * Hvis du har opholdstilladelse i Danmark med mulighed for varigt ophold og har boet lovligt i Danmark i over 2 år, eller du har permanent opholdstilladelse, kan du opholde dig uden for Danmark i op til 12 måneder. * Hvis du opholder dig uden for Danmark længere end de 6 eller 12 måneder, bortfalder din opholdstilladelse automatisk.   Hvis du har asyl (opholdstilladelse som flygtning) i Danmark, kan din opholdstilladelse dog kun bortfalde, hvis du har fået beskyttelse i et andet land, eller hvis du har valgt at flytte tilbage til dit hjemland.  **Hvad kræves der for, at din opholdstilladelse ikke skal anses for bortfaldet?**  For at din opholdstilladelse ikke skal anses for bortfaldet, dvs. for at Udlændingestyrelsen skal beslutte, at du alligevel ikke har mistet din ret til at opholde dig i Danmark, er det bl.a. en forudsætning:   * at det var din hensigt at vende tilbage til Danmark inden for den tilladte periode (6 eller 12 måneder), og * at du blev forhindret i at vende tilbage til Danmark af uforudsete begivenheder, som du ikke kunne kontrollere. Sådanne begivenheder kan fx være sygdom, frihedsberøvelse, krigstilstand, naturkatastrofer eller problemer med at rejse ud af opholdslandet, eller * at dit udlandsophold har haft et velbegrundet formål, fx arbejde eller studier under hele udlandsopholdet.   Det er vigtigt, at du ansøger om dispensation fra bortfald af din opholdstilladelse så hurtigt som muligt, dvs. lige så snart du er i stand til at vende tilbage til Danmark.  **Hvis du har været sendt på genopdragelsesrejse**  Din opholdstilladelse bortfalder som udgangspunkt ikke, hvis udlandsopholdet skyldes, at du som mindreårig har været sendt på genopdragelsesrejse eller et andet udlandsophold af negativ betydning. |

**Information om databeskyttelse i Udlændingestyrelsen**

**Dataansvarlig**

Udlændingestyrelsen er dataansvarlig for behandlingen af de personoplysninger, som modtages i dette ansøgningsskema og oplysninger, som modtages om dig i forbindelse med sagens behandling. Kontaktoplysninger til styrelsen: Udlændingestyrelsen, Farimagsvej 51A, 4700 Næstved, CVR-nr.: 77940413, telefon: 35 36 66 00, [www.nyidanmark.dk](http://www.nyidanmark.dk).

**Databeskyttelsesrådgiveren**

Hvis du har spørgsmål til vores behandling af dine personoplysninger, kan du kontakte vores databeskyttelsesrådgiver, som har følgende kontaktoplysninger: Udlændingestyrelsen, Farimagsvej 51A, 4700 Næstved, Att.: Databeskyttelsesrådgiver.

Du kan også skrive til vores databeskyttelsesrådgiver via digital post (e-Boks) eller via vores kontaktformular på [www.nyidanmark.dk/kontakt-us](http://www.nyidanmark.dk/kontakt-us).

**Formål og retsgrundlag**

Formålet med indsamlingen af oplysninger er behandling af din ansøgning om ophold og eventuelt efterfølgende ophold i Danmark og kontrol af betingelserne herfor.

Retsgrundlaget for behandlingen af dine personoplysninger er:

* Udlændingelovens regler, særligt kapitel 1 om udlændinges indrejse og ophold her i landet.
* Databeskyttelsesforordningens artikel 6, stk. 1, litra c, om en retlig forpligtelse, der påhviler den dataansvarlige, og artikel 6 stk. 1, litra e, om offentlig myndighedsudøvelse, som Udlændingestyrelsen udfører i henhold til udlændingeloven,
* Databeskyttelsesforordningens artikel 9, stk. 2, litra f, om nødvendig behandling for, at retskrav kan fastlægges, gøres gældende eller forsvares, og
* Databeskyttelseslovens § 8 om, at forvaltningen kun må behandle oplysninger om strafbare forhold, hvis det er nødvendigt for varetagelsen af myndighedens opgaver.

Du har pligt til at meddele de oplysninger, som er nødvendige til bedømmelse af din ansøgning (udlændingelovens § 40). Hvis du ikke meddeler disse oplysninger, risikerer du at blive straffet med bøde eller fængsel i indtil 1 år (udlændingelovens § 60).

De oplysninger, som du giver eller har givet i forbindelse med din ansøgning, vil blive registreret i udlændingemyndighedernes registre.

**Kategorier af personoplysninger**

Vi behandler følgende kategorier af personoplysninger om dig:

* Almindelige personoplysninger, det kan fx være oplysninger om din identitet, statsborgerskab og nationalitet, rejserute, oplysninger om din familie, foreningsmæssige forhold, økonomiske forhold, herunder modtagelse af offentlige ydelser, uddannelsesmæssige forhold, oplysninger om asylretlige forhold og strafbare forhold.
* Følsomme personoplysninger, det kan fx være oplysninger om politisk eller religiøs overbevisning, helbredsoplysninger og biometriske data med henblik på identifikation, mv.

**Modtagere eller kategorier af modtagere**

Udlændingestyrelsen kan i visse tilfælde videregive dine oplysninger til andre, og vi videregiver regelmæssigt oplysninger til politiet, kommunerne, Politiets Efterretningstjeneste og Forsvarets Efterretningstjeneste (udlændingelovens § 45 a), anklagemyndigheden (udlændingelovens § 45 c), Udlændingenævnet, Flygtningenævnet, Udlændinge- og Integrationsministeriet, Hjemrejsestyrelsen, Styrelsen for International Rekruttering og Integration, Folketinget og Udenrigsministeriet, særligt repræsentationerne (ambassader og konsulater).

Videregivelse sker, når det er nødvendigt for Udlændingestyrelsens opgavevaretagelse, herunder når det følger af lovgivningen, at Udlændingestyrelsen skal videregive oplysningerne.

I visse tilfælde vil Udlændingestyrelsen også kunne overlade oplysninger til vores databehandler, der behandler oplysningerne på vores vegne. Herudover kan andre myndigheder og private organisationer have adgang til disse oplysninger (udlændingelovens § 44 a). Udlændingestyrelsen videregiver også i mere enkeltstående tilfælde oplysninger til andre offentlige myndigheder, private aktører og udenlandske organisationer og myndigheder.

**Hvorfra stammer oplysningerne?**

Udlændingestyrelsen behandler de personoplysninger, som du har givet i dette ansøgningsskema, og oplysninger, som du eventuelt giver til sagen senere.

Derudover vil vi behandle oplysninger, der stammer fra:

* dine eventuelle tidligere sager hos Udlændingestyrelsen,
* opslag i registre, fx Det Centrale Personregister (CPR), indkomstregisteret (eIndkomst), Bygnings- og Boligregistret (BBR), Kriminalregisteret (KR), Det Centrale Pasregister, Schengen Information System II (SIS II),
* andre myndigheder, fx politiet, kommunerne, Styrelsen for International Rekruttering og Integration, Udlændingenævnet, Flygtningenævnet, Politiets Efterretningstjeneste, Udlændinge- og Integrationsministeriet, Hjemrejsestyrelsen og Udenrigsministeriet, særligt repræsentationerne (ambassader og konsulater), og
* tredjepart, fx arbejdsgiver eller studiested.

**Opbevaring af oplysninger**

Udlændingestyrelsen opbevarer dine personoplysninger, så længe det er nødvendigt for at kunne udføre vores opgaver i relation til at fastlægge et retskrav/gøre et retskrav gældende eller forsvare et retskrav på ophold.

I en udlændingesag kan oplysninger bevares til brug for senere sager hos Udlændingestyrelsen. Det vil sige, at oplysningerne kan indgå i fremtidige sager, fx forlængelsessager, inddragelsessager, bortfaldssager, sager om permanent ophold, sager om indfødsret, sager om inddragelse af dansk statsborgerskab, dine børns sager og deres eventuelle ansøgninger om familiesammenføring.

Kan oplysningerne slettes tidligere, vil sletning blive vurderet. Ligeledes vil adgangen til oplysningerne kunne begrænses.

Endelig skal det nævnes, at oplysningerne også vil skulle overleveres til Rigsarkivet inden 30 år (arkivlovens § 13).

Hvis du får optaget fingeraftryk og ansigtsfoto til brug for udstedelse af opholdskort og til identifikation og til identitetskontrol, vil fingertryk og ansigtsfoto blive registreret i udlændingemyndighedernes registre. Hvis du får opholdstilladelse, opbevares fingeraftryk og ansigtsfoto i 10 år. Hvis du ikke får opholdstilladelse, opbevares fingeraftryk og ansigtsfoto i 20 år. Hvis du bliver dansk statsborger, slettes fingeraftryk og ansigtsfoto.

**Samtykke**

Udlændingestyrelsen anvender ikke samtykke efter databeskyttelsesforordningen til behandling af dine personoplysninger, da behandlingshjemlen findes i artikel 6, stk. 1, litra c og e og artikel 9, stk. 2, litra f i databeskyttelsesforordningen, se punkt 3.

Du vil kunne blive bedt om et samtykke. Et sådant samtykke udgør ikke grundlaget for selve behandlingen af personoplysninger, men en garantiforskrift efter fx forvaltningsloven eller udlændingeloven.

**Rettigheder**

Efter databeskyttelsesforordningen har du en række rettigheder:

* + Du har ret til at få indsigt i de oplysninger, som Udlændingestyrelsen behandler om dig.
  + Du har ret til at få rettet forkerte oplysninger om dig.
  + Du kan i særlige tilfælde have ret til at få begrænset eller slettet oplysninger om dig, hvis oplysningerne ikke længere er nødvendige for vores behandling.
  + Du kan gøre indsigelse mod vores behandling af dine personoplysninger.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk). Hvis du vil gøre brug af dine rettigheder, skal du kontakte Udlændingestyrelsen.

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

**Information om databeskyttelse i Udenrigsministeriet**

Udenrigsministeriet er dataansvarlig, når Udenrigsministeriet eller repræsentationer (ambassader eller konsulater) bistår Udlændingestyrelsen i sager efter udlændingeloven.

**Dataansvarlig**

Udenrigsministeriet er dataansvarlig for behandlingen af de personoplysninger, som modtages i dette ansøgningsskema og oplysninger, som modtages om dig i forbindelse med sagens behandling, når ansøgningen indgives ved en dansk repræsentation eller privat virksomhed, som har indgået en aftale med en dansk repræsentation eller Udenrigsministeriet om varetagelse af visse administrative opgaver på opholdsområdet. Udenrigsministeriet er ligeledes dataansvarlig, når ministeriet eller repræsentationerne (ambassader eller konsulater) udfører opgaver i relation til sagsbehandlingen, herunder interviews, DNA-test samt verifikation af dokumenter.

**Databeskyttelsesrådgiveren**

Hvis du har spørgsmål til Udenrigsministeriets behandling af dine personoplysninger, kan du kontakte vores databeskyttelsesrådgiver, som har følgende kontaktoplysninger: Udenrigsministeriet, Asiatisk Plads 2, DK-1448 København K, att. ”databeskyttelsesrådgiveren”, e-mail:[dpo@um.dk](mailto:dpo@um.dkVed).

**Formål og retsgrundlag**

Formålet med indsamlingen af oplysninger og retsgrundlaget for behandlingen af dine oplysninger svarer til Udlændingestyrelsens formål og retsgrundlag, se ’Information om databeskyttelse i Udlændingestyrelsen’ ovenfor.

**Kategorier af personoplysninger**

Udenrigsministeriet behandler den samme kategori af oplysninger som Udlændingestyrelsen, se ’Information om databeskyttelse i Udlændingestyrelsen’ ovenfor.

**Modtagere eller kategorier af modtagere**

Udenrigsministeriet videregiver de modtagne oplysninger til Udlændingestyrelsen.

Udenrigsministeriet, herunder repræsentationerne, kan i visse tilfælde overføre dine oplysninger til en databehandler, som behandler oplysningerne på vegne af Udenrigsministeriet og repræsentationerne.

Udenrigsministeriet videregiver desuden i visse enkeltstående tilfælde oplysninger til andre offentlige myndigheder, private aktører, organisationer og myndigheder, herunder i tredjelande, i forbindelse med verifikation af dokumenter.

**Hvorfra stammer oplysningerne?**

Udenrigsministeriet behandler de personoplysninger, som du har givet i dette ansøgningsskema, og oplysninger, som du eventuelt indgiver senere.

**Opbevaring af oplysninger**

Udenrigsministeriet opbevarer dine oplysninger, så længe det er nødvendigt for at kunne udføre ministeriets opgaver i relation til sagsbehandlingen. Som udgangspunkt opbevarer Udenrigsministeriet dine oplysninger i Udenrigsministeriets register i 5 år, hvorefter de slettes. I begrænset omfang vil vi kunne opbevare dine oplysninger i længere tid. I så fald vil disse oplysninger skulle overleveres til Rigsarkivet inden 30 år (arkivlovens § 13).

Hvis du får optaget fingeraftryk og ansigtsfoto i forbindelse med en ansøgning om ophold og til brug for udstedelse af opholdskort på en dansk repræsentation eller privat virksomhed, som har indgået aftale med en dansk repræsentation eller Udenrigsministeriet om varetagelse af visse administrative opgaver på opholdsområdet, vil fingeraftryk og ansigtsfoto blive registreret i Udenrigsministeriets register. Disse oplysninger vil blive slettet 30 dage, efter at der er truffet afgørelse i sagen eller senest 2 år efter optaget.

**Samtykke**

Der henvises til afsnittet om samtykke i ’Information om databeskyttelse i Udlændingestyrelsen’ ovenfor.

**Rettigheder**

Der henvises til afsnittet om rettigheder i ’Information om databeskyttelse i Udlændingestyrelsen’ ovenfor. Du har de samme rettigheder for Udenrigsministeriets behandling. Hvis du vil gøre brug af dine rettigheder for Udenrigsministeriets behandling, skal du kontakte Udenrigsministeriet.

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, Udenrigsministeriet behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk)